KORSIES OP DIE RUGBYVELD (16)
Bobby Skinstad het in Natal skoolgegaan en toe hy op Stellenbosch begin studeer, het hy 'n paar probleme met Afrikaans gehad. Hy word hier onderkaptein van die Maties se onder 19's en sy Afrikaans moes eenvoudig net verbeter.
Een Saterdag is die kaptein egter beseer en Bobby moes oorneem as kaptein. Soos gebruiklik maak die manne gou kringetjie voor die wedstryd in die kleedkamer om 'n gebed te doen. "Kom ons bid," sê die afrigter.
Bobby besef egter nie dat almal vir hom as kaptein staan en wag nie, totdat een van sy spanmaats langs hom fluister: "Come on, Bob, pray."
Heeltemal onkant betrap, laat waai Bobby sommer met die eerste gebed wat in sy kop kom: "O Lord, for what we are about te receive, make us truly thankful. Amen."
Die ander manne was dik van die lag maar dit het die spanning heelwat verlig en die jong Maties het ver gewen.
Geskep op 10 Julie 2011 | Druk | E-Pos
Eers moet ons sê wat die Calvinisme nié is nie. Soos die Marxisme dui op 'n verheerliking van Marx se idees en van sy persoon, so kan die Calvinisme dui op 'n verheerliking van die persoon en van die idees van Calvyn. Niks is egter verder van die waarheid as dit nie. Die Calvinisme wil nie die persoon van Calvyn verheerlik nie – dit sou juis teen die diepste bedoel van Calvyn self indruis. Dit wil ook nie die gedagte van Calvyn verabsoluteer nie –asof die ganse Calvinisme net bestaan uit 'n herhaling van wat Calvyn gesê het.
Ook sou dit in stryd wees met wat Calvyn bedoel het. Die Calvinisme wil niks minder wees as radikale en konsekwente Christendom nie. Radikaal – want tot in die wortel van menslike bestaan moet die Christendom deurgetrek word. Konsekwent – want as alle wortels van die menslike bestaan hulle lewensap uit die Christendom trek, dan sal al die mens se geestelike aktiwiteite tot in die verste verte met die Christendom deursuur wees. Die Calvinisme wil die koningskap van Christus op elke lewensterrein erken en proklameer.
Geskep op 08 Julie 2011 | Druk | E-Pos
KORSIES OP DIE RUGBYVELD (15)
Die legendariese Springboklosskakel Bennie Osler was baie gewild onder die Maleiers van die Kaap. Osler was natuurlik bekend as 'n speler wat uitstekend kon skop, en het soos Naas Botha jare later baie wedstryde met sy skopskoen gewen.
Dít het een van die Maleiers eendag op Nuweland laat sê: "Daai baas Bennie is vir jou 'n marvel. Sy breins sit mos in sy feets!"
Toe blankes hulle in die binneland gaan vestig het, het 'n nuwe gevaar sy kop uitgesteek - die Xhosas. Hierdie oorlogsugtige nasie was wreed en het alles wat hy wou hê, met mag en geweld geneem. Toe hulle die blanke baanbrekers se veestapels begin roof het, het dit noodwendig 'n teenreaksie ontlok - weereens 'n geval van rasseverhoudings wat deur diefstal belemmer is.
" 'n Inwoner van die Sneeuberge leef nie alleenlik in voortdurende vrees vir eiendomsverlies nie, maar ook vir lewensverlies. Al beweeg hy slegs 500 meter van sy huis af, moet hy altyd sy geweer saamvat.
Jy sou jou verwonder as jy wis hoeveel van jou geheime kwaad aan jou bure bekend is. Waarom sou hulle met jou daarvan praat? Hulle reken immers jy weet dit self!
Van die terughoudende invloede op die gedrag van 'n mens: jou godsdienstige geloof, jou vrees vir liggaamlike lyding, jou ontsag vir jou gewete , jou gevoeligheid vir die dwang van die wet en die respek vir die opinie van jou medemens – van dié invloede is sommige kragdadiger vir die een, sommige weer vir die ander, na die aard van hulle verskillende nature; maar daar is weinige van ons so goed dat hulle die publieke opinie versmaai as benede hulle, en weinige van ons so diep gesonke in onbeskaamde slegtigheid dat al hulle respek daarvoor uitgeblus is.
DIE CHARISMATIESE GEVAAR (1)
Satan haat die kerk van die Here Jesus en doen alles in sy vermoë om dit te skaad. Hy doen dit op twee maniere. Eerstens val hy die kerk van buite af aan soos tydens die Joods-Romeinse vervolging aan die begin van die Christelike era en eeue later tydens die kommunistiese bewind in Oos-Europese lande.
Tweedens val hy ook die kerk met dwaallering van binne af aan.
Geskep op 07 Julie 2011 | Druk | E-Pos
Die geskiedenis van Suid-Afrika kan onder meer as 'n geskiedenis van rassebotsings beskryf word. Die Boerevolk is van meet af aan deur 'n vyand bedreig wat dieselfde grondgebied met hom gedeel het. Ten spyte van genoegsame grond vir albei het hierdie vyand die Boere nooit die son gegun wat oor hulle geskyn het nie. Met 'Boere' bedoel ek nie landbouers nie, maar die volk wat mettertyd as 'n selfstandige nasie aan die suidpunt van Afrika ontstaan het en waarvan ek deur die beskikking van God deel is.
Die ontmoeting tussen die blanke en swart wêrelde het van meet af aan tot bloedige botsings gelei. Swartes was sonder uitsondering die aanvallers en Boere die verdedigers. Laasgenoemdes moes dikwels hard optree ten einde dit wat vir hulle kosbaar was te beskerm. Hierdie botsings het spoedig 'n rassekleur verkry wat goeie rasseverhoudings onmoontlik gemaak en alles aan die suidpunt van Afrika in 'n oorlewingstryd vir die Boerevolk omgekeer het.
Die Persiese Ryk bereik sy politieke en geografiese hoogtepunt met die aanbreek van die vyfde eeu. Kores heers oor die grootste ryk wat nog ooit in dié deel van die wêreld ontstaan het. Kores se seun en opvolger, Kambuses, oorwin Egipte in 525 vC en brei op sy koninkryk nog verder uit. Darius Histapes regeer vanaf 525 tot 486 vC. Hy is 'n waardige opvolger vir Kores (Sirus of Cyrus) en 'n goeie regeerder. Sy ryk strek van die Indusvallei tot die Egeïese See en van Libië tot in Europa noord van die Donau. Hy stel 20 goewerneurs aan, elk met 'n semi-outonome regeerder wat plaaslik selfstandig regeer.
SWART NASIONALE DEMOKRATIESE REWOLUSIE WAG VIR DIE BLANKE
David Blood is een van die blanke Suid-Afrikaners wat begin ontwaak nadat hy 'n bietjie moeite gedoen het om te gaan nalees waarvoor die ANC staan en wat hulle wil bereik in Suid-Afrika. Maar dit bly tog ongelooflik dat so baie Blankes in hierdie land nie begrip toon vir die ware toestand van anargie wat vir die Witman wag nie. Sou dit wees omdat hulle nie die moeite doen om die Vryheidsmanifes en ander dokumentasie van die ANC te bestudeer nie, of is die waarheid dalk so verskriklik dat hulle verkies om te glo dat Suid-Afrika tog nooit deur so 'n hel sal gaan nie?
David skryf op die blad News Time soos volg:
"Toe die ANC-Jeugliga se leier Julius Malema twee jaar gelede begin het met "die rewolusie"-spoegery, het die meeste en selfs intelligente mense dit as bogpraatjies afgemaak, gedink dit is gemik op die onopgevoede en onopgeleide massas sodat hy meer steun daardeur by hulle kon wek.
Ohrigstad word verlaat (3)
Ohrigstad het na Potgieter se verhuising na Soutpansberg al hoe meer 'n sukkelbestaan begin voer deurdat Jacobus Burger met sy volksraadsgroep in 'n groot mate magteloos aan hulleself oorgelaat was. Klein in getal, omring deur talryke vyandige naturellestamme en menigmaal in die hoop op 'n florerende handel met die buiteland bedroë, het hulle verarming en agteruitgang in die gesig gestaar. Hulle het nog steeds gehoop dat Smellekamp spoedig sal opdaag en het só reikhalsend na sy koms uitgesien dat 'n mens die indruk kry dat hulle geglo het dat sy teenwoordigheid alle probleme sommer in 'n oogwenk sou wegtower. Onderwyl die maande vrugteloos verbygesleep het, het hulle mekaar oor die mislukking begin verwyte toeslinger en in 'n toestand van moedeloosheid verval.
Die somer van 1848-1849 het aangebreek en 'n hewige malaria-epidemie het weer eens sy verskyning gemaak.
Geskep op 06 Julie 2011 | Druk | E-Pos
'N BRIEF AAN SOLIDARITEIT
"Doen gerus die moeite en gaan kyk na die politieke verwikkelinge in België, Frankryk, Duitsland, Oostenryk, Finland, Brittanje en veral Skotland. Dit is duidelik dat die multikulturele eksperimente van hierdie lande nie geslaag het nie".
Ek woon nou reeds bykans drie jaar in Den Haag, Nederland en het die propaganda-agtige aanslag van die media in Nederland en Suid-Afrika teen die Partij voor de Vrijheid, en in besonder teen sy leier, Geert Wilders, met groot belangstelling dopgehou.
Hierdie party se ontstaan en vinnige opgang kom voort uit dieselfde gevoel van onbehae in die Nederlandse samelewing as wat 'n dekade gelede verwoord is deur die politieke wetenskaplike Pim Fortuijn, wat egter op 6 Mei 2002 deur 'n linkse ekstremis koelbloedig doodgeskiet is. Fortuijn het sy uiters suksesvolle akademiese loopbaan verruil om in die laat 1990's 'n politieke party te stig.
Geskep op 05 Julie 2011 | Druk | E-Pos
NP-VERRAAD – ONS VOLK VANDAG (1)
STEMWERWING, TWIS EN KOPPETELLERY
"Daarna het 'n lang tyd verloop voordat die 1982-skeuring, wat verskil het van die voriges, plaasgevind het met natuurlik as aanloop die 1969-uitstap van bittereinders soos Albert Hertzog, Jaap Marais, Willie Marais en Louis Stofberg."
Selfs sommige behoudende Afrikaners wonder vandag nog waar presies ons eietydse volkstryd tot oorlewing begin het. Die Nasionale Party het dan onder dr HF Verwoerd gegroei tot 'n eendragtige regering wat die volk laat herrys het uit die vorige asse wat ons volksvyande gelaat het. Ons hele land was van veral die vyftigerjare in 'n duidelik opwaartse ekonomies en politieke groeifase waarin die latere verraad, twis en vernietiging in en vanuit regeringsweë nie soseer te wagte was nie. Die vernietigingsplanne van ons vyande was ook nie aanvanklik vir almal duidelik nie en baie van die aanslae se besonderhede het maar eers heelwat later tot volksgenote deurgedring.
Klubrugby in Noord –Transvaal was nog maar altyd baie hard en in die dae van Louis Schmidt, "die oorspronklike Blou Bul" is daar geen genade gegee of gevra nie. Een Saterdag speel hy vir Oostelikes teen Iskor se brekers, as't ware manne van staal, en laterig in die tweede helfte skop een van hulle Louis se neus in 'n skrum af. Die bloed stroom uit Louis se neus en dok Ernst Dinkelman, (die oud-Bokslot en mediese dokter) moes sy neus kom regdruk.